CELEX: 62021CN0517
Language: fi
Date: 2021-08-20 00:00:00
Title: Asia C-517/21: Ennakkoratkaisupyyntö, jonka Landesgericht Korneuburg (Itävalta) on esittänyt 20.8.2021 – Laudamotion GmbH v. TG, QN ja AirHelp Germany GmbH

22.11.2021   
            
            
               FI
            
            
               Euroopan unionin virallinen lehti
            
            
               C 471/27
            
         
      Ennakkoratkaisupyyntö, jonka Landesgericht Korneuburg (Itävalta) on esittänyt 20.8.2021 – Laudamotion GmbH v. TG, QN ja AirHelp Germany GmbH
      (Asia C-517/21)
      (2021/C 471/34)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Korneuburg
      
         Pääasian asianosaiset
      
      
         Valittaja: Laudamotion GmbH
      
         Vastapuolet: TG, QN ja AirHelp Germany GmbH
      
         Ennakkoratkaisukysymykset
      
      
                  1)
               
               
                  Onko matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun asetuksen (EY) N:o 261/2004 (1) (jäljempänä lentomatkustajien oikeuksia koskeva asetus) 3 artiklan 2 kohdan a alakohtaa tulkittava siten, että asetusta sovelletaan lentomatkustajaan, joka tekee lähtöselvityksensä verkossa mutta joka ei ilmoittaudu lähtöselvitystiskillä mainitussa säännöksessä säädettynä ajankohtana?
               
            
                  2)
               
               
                  Kun otetaan huomioon Euroopan yhteisöjen tuomioistuimen 19.11.2009 yhdistetyissä asioissa C-402/07 ja C-432/07 (2) antama tuomio, onko lentomatkustajien oikeuksia koskevan asetuksen 5 artiklaa, luettuna yhdessä asetuksen 7 artiklan kanssa, tulkittava siten, että – jos lennosta vastaava lentoliikenteen harjoittaja ei voi vapautua velvollisuudestaan maksaa korvausta mainitun asetuksen 5 artiklan 3 kohdan nojalla – lentomatkustajalla on oikeus korvaukseen, kun
                  
                              —
                           
                           
                              lento saapui määräpaikkaansa vähintään kolme tuntia viivästyneenä,
                           
                        
                              —
                           
                           
                              jo ennen koneeseen nousua oli selvää, että lento saapuisi määräpaikkaansa vähintään kolme tuntia viivästyneenä, ja
                           
                        
                              —
                           
                           
                              matkustaja ei saapunut kyseisen lennon koneeseen nousuun?
                           
                        Jos toiseen kysymykseen vastataan myöntävästi:
               
            
                  3)
               
               
                  Onko näin myös silloin, kun matkustaja varaa ilman lennosta vastaavan lentoliikenteen harjoittajan apua vaihtoehtoisen lentoyhteyden, jolla hän saapuu toiselle lentoasemalle, joka palvelee samaa kaupunkia tai aluetta (lentomatkustajien oikeuksia koskevan asetuksen 8 artiklan 3 kohta) kuin hänen alun perin varaamansa lento, vain hieman myöhemmin kuin hän olisi saapunut alun perin varaamansa lennon määräpaikkaan aikataulun mukaisesti?
                  Jos toiseen kysymykseen vastataan myöntävästi:
               
            
                  4)
               
               
                  Onko näin myös silloin, kun lennosta vastaava lentoliikenteen harjoittaja varaa matkustajalle tämän pyynnöstä vaihtoehtoisen lentoyhteyden, jolla tämä saapuu määräpaikkaansa tosin aiemmin kuin viivästyneellä, alun perin varatulla lennolla, mutta kuitenkin myöhemmin kuin hän olisi saapunut sinne alun perin varatun lennon aikataulun mukaisesti (kun lento, jolle matkustajan varaus siirrettiin, ei omalta osaltaan ole ”pitkäaikaisesti viivästynyt”)?
               
            
         (1)  EUVL 2004, L 46, s. 1.
      
         (2)  Asia Sturgeon ym. (EU:C:2009:716)